यू-८ गर्ल्समा सारा च्याम्पियन
ऋतिक राना र निसन श्रेष्ठको जोडीले दोस्रो वीर गणेशमान सिंह राष्ट्रिय टेनिस प्रतियोगिताको पुरुष डबल्सको उपाधि जितेका छन् । सातदोबाटोस्थित टेनिस कोर्टमा सोमबार फाइनलमा उनीहरूले प्रदीप खड्का र प्रणव खनालको जोडीलाई ७–६, ४–६ (१०–५) ले हरायो ।
काठमाडौँ — ऋतिक राना र निसन श्रेष्ठको जोडीले दोस्रो वीर गणेशमान सिंह राष्ट्रिय टेनिस प्रतियोगिताको पुरुष डबल्सको उपाधि जितेका छन् । सातदोबाटोस्थित टेनिस कोर्टमा सोमबार फाइनलमा उनीहरूले प्रदीप खड्का र प्रणव खनालको जोडीलाई ७–६, ४–६ (१०–५) ले हरायो ।यू–८ गर्ल्सको उपाधि सारा पन्तले जितिन् । फाइनलमा साराले थिया श्रेष्ठलाई १०–२, १०–५ ले पराजित गरिन् । ३५ वर्षमाथि पुरुष डबल्सको उपाधि कमल भण्डारी र यज्ञ भण्डारीको जोडीले जितेको छ । उनीहरूले फाइनलमा सन्तोष खत्री र सीमान्त गुरुङको जोडीलाई ६–१, ६–३ ले हरायो ।यू–१० को ब्वाइजतर्फ सुजन कुइँकेल र गर्ल्समा साल्भी शेरचनले उपाधि जिते । सुजनले फाइनलमा युभेनमान श्रेष्ठलाई ६–१, ६–० ले र साल्भीले मेरिसा थापालाई ६–०, ६–१ ले हराए । यू–१२ गर्ल्सको उपाधि शिभाली गुरुङले फाइनलमा स्वस्तिका विष्टलाई ३–६, ६–३, ६–४ ले हराएर जितिन् ।यू–८ ब्वाइजमा आर्यशराज पौडेल र सभ्यजङ कार्कीले फाइनलमा स्थान पक्का गरेका छन् । यू–९ ब्वाइजमा सुजन कुइँकेल र आर्यशराज पौडेलले फाइनल तय गरेका छन् । यू–९ गल्र्सको उपाधिका लागि जेनिसा ज्ञवाली र अनुश्री धोजु भिड्ने छन् ।यू–१२ ब्वाइजको फाइनलमा आरभसम्राट हाडा र बृजेश अग्रवालले स्थान पक्का गरेका छन् । यू–१४ ब्वाइजको फाइनलमा आयुष्मान हजुर घले र बोरिस अधिकारीले प्रतिस्पर्धा गर्ने छन् । यू–१४ गल्र्सको फाइनलमा सुनीरा थापा र शिभाली गुरुङले प्रतिस्पर्धा गर्नेछन् ।पुरुष डबल्सको ४५ वर्षमाथि डिगेन्द्र श्रेष्ठ र चन्द्र शाहीको जोडी फाइनलमा पुगेका छन् । उनीहरूले सुदर्शन विष्ट र राजु क्षेत्रीको जोडीविरुद्ध फाइनलमा प्रतिस्पर्धा गर्नेछन् । पुरुष ५५ वर्षमाथि डबल्सको फाइनलमा कृष्ण घले र सुवर्ण धाख्वाको जोडी र निरञ्जन श्रेष्ठ र राम रानाको जोडीले प्रतिस्पर्धा गर्नेछन् । प्रतियोगिता वीर गणेशमान सिंह स्पोर्ट्स कमिटीको आयोजनामा भइरहेको हो । 